fr hu hu hu hu hu hu hu hu hu hu nl hu hu hu hu hu hu hu nl hu hu hu hu hu hu hu hu de hu de hu hu hu hu en en de es de hu hu hu pt hu hu sv hu hbs_lat hu de hu en en en en fr it en sk it nl de en pt en ru en en ja en sl ro cs en it en fr en nl es en hu hu hu hu en nl hu hu hu hu hu hu hu hu hu hu hu hu nl hu hu hu hu hu hu hu hu hu hu hu hu en de en nl de en nl de en de de hu hu en en en en de it en sl de en it nl hu hu hu pl en fr de hu hu hu hu hu de es hu hu hu pl pl nl en en en nl nl es en en pl nl en nl pl nl en fr en en en nl en uk nl nl en nl en nl es en fr en nl nl nl nl en pl pl hu en en hu en hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu
Ehhez a szócikkhez további forrásmegjelölések, lábjegyzetek szükségesek az ellenőrizhetőség érdekében.
Emiatt nem tudjuk közvetlenül ellenőrizni, hogy a szócikkben szereplő állítások helytállóak-e. Segíts a szócikk fejlesztésében további megbízható források hozzáadásával.
A Volkswagen konszern német autógyártó vállalat, egyike a legnagyobb autógyártó cégeknek a világon. A cégcsoporthoz tizenkét márka tartozik – a Volkswagen, az Audi, a SEAT, a Škoda, a Bentley, a Bugatti, a Lamborghini, a Porsche, a Ducati, a Volkswagen Nutzfahrzeuge (Volkswagen haszonjárművek), a Scania és az MAN. A csoport legnagyobb piaca Kína, ahol külön leányvállalata működik Volkswagen Group China néven. 2011-ben a Volkswagen csoport összesen 9,265 millió autót adott el, mellyel a nemzetközi személygépkocsi-piacon 12,3%-os részesedést ért el.[3]
A Wikimédia Commons tartalmaz Volkswagen témájú médiaállományokat.
A 2011. évi 200 milliárd eurós forgalmát tekintve az egyik legfontosabb európai iparvállalat.[3]
A cég akkori vezetője Martin Winterkorn 2015-ben a dízelbotrány okán mondott le, majd a helyére Matthias Müller került.[4] Matthias Müllert 2018 áprilisában Herbert Diess váltotta az elnöki székben.[5]
3.1 Teherautó- és kamionpiac
1904-ben beszéltek először a német nyelvterületen arról, hogy létre kellene hozni egy "Népautót". A Motorwagen című szaklapban latolgatták az előnyeit egy tömeggyártású autónak,szemben a motorkerékpárral, ami addig a legnépszerűbb közlekedési eszköz volt. A "Népautó" ötlete sok mérnököt ösztönzött, hogy koncepciókat, terveket készítsenek, így a magyar származású Barényi Béla (18 évesen) elkészített egy futóműtervet 1925-ben. Az ő tervrajzában egy farmotoros, boxermotoros, léghűtéses tömegautó szerepelt (később ezt vette alapul F.Porsche is). A Volkswagent 1937-ben alapította a nemzetiszocialista német kormány, eredetileg a Volkswagen Bogár gyártására. Adolf Hitler arra utasította az akkori fejlesztőket, élükön Ferdinand Porschével, hogy egy KdF-Wagent, egy „népautót” tervezzenek, mely olcsó, egyszerű , de minősége verhetetlen. A második világháború után 1945-ben az angol hadsereg vette át a lebombázott romokban lévő gyár irányítását. Elkezdődött újra a Bogár gyártása. 1948-ban a brit kormány visszaadta a gyárat teljes egészében a németeknek, akik a volt Opel elnökét, Heinrich Nordhoffot nevezték ki a gyár főnökének.
1960-ban a német kormány részvénytársasággá alakította a céget, részvényei megjelentek a német tőzsdén. 1985 júliusa óta ezeken az értékpapírokon Volkswagen AG-nek (Volkswagenwerk Aktien Gesellschaft) nevezik a társaságot. Ez volt az első jele a cég jövőbeli terveinek – növelni a globális befolyást a nemzetközi autópiacon, melyet más autóipari márkák fúziójában látott. A konszern jelenleg az egyik legnagyobb autógyártó a világon. 2005-ben több mint 5,2 millió járművet értékesített, világpiaci részesedése 9%-nál is nagyobb.
1998-ban 3 sport- és luxusautó gyártót is felvásárolt, az olasz Lamborghinit, a francia Bugattit, és az angol Bentleyt. A Bugatti Veyron bekerült a Guinness Rekordok könyvébe is, mint a világ leggyorsabb szériaautója. A Lamborghini gyártási mennyiségét is jelentősen növelni tudta.
2005 októberében a Porsche 18,53%-os érdekeltséget szerzett a gyárban, melyet 2006 júliusában 25%-ra növelt. Még ugyanebben az évben 30,9%-osra nőtt, szakértők szerint ez a befektetés tökéletesen megfelelt a Porsche stratégiájának.
2009-ben aztán nagy fordulat következett. Eredetileg a Porsche szerette volna felvásárolni a Volkswagent, mely párharc hosszú éveken át zajlott a két gyártó közt, ám végül a Porschét integrálták a wolfsburgi Volkswagen konszernbe, a Volkswagen AG fokozatosan olvasztotta be a sportautó gyártót, kifizetve a Porsche hatalmas, több milliárd eurós tartozásainak nagy részét.
2010-ben 19,9%-os részesedést vásároltak a Suzukiban, mellyel a Suzuki legnagyobb részvényesévé váltak. A Suzuki a részvénycsomagot a 2015-ös év során visszavásárolta.[6]
2012-ben felvásárolták az olasz Ducati sportmotorkerékpár gyártót is.
2015-ben az amerikai környezetvédelmi hatóság, az EPA által robbant ki hatalmas botrány a konszern körül, amikor bejelentették: a Volkswagen az elmúlt hat évben úgy manipulálta dízel üzemű autóinak motorvezérlő szoftverét, hogy károsanyag-kibocsátási teszteken a kipufogógáz nitrogén-oxid tartalma a törvények által előírt érték alatt maradjon, normál üzemben azonban az autók emissziós értékei jóval a határérték fölött voltak (bővebben: Emissziós botrány).
1945-1948 – Ivan Hirst
1948-1967 – Heinrich Nordhoff
1968-1971 – Kurt Lotz
1971-1975 – Rudolf Leiding
1975-1982 – Toni Schmücker
1982-1993 – Carl Hahn
1993-2002 – Ferdinand Piëch
2002-2006 – Bernd Pischetsrieder
2007-2015 – Martin Winterkorn
2015-2018 – Matthias Müller
2018– – Herbert Diess
A cég profilja jelenleg 13 különböző márkával bír:[7]
További 5 márka volt a palettán, amelyeket ma már nem gyártanak:
Auto Union (Az Auto Union jelét használja ma az Audi)
A Volkswagen a legnagyobb részesedésű tulajdonosa a Scania AB-nek, a világ egyik vezető teherautó és kamion gyártójával. 2007 márciusában ugyan csökkent minimálisan a részesedésük (20,03%-ról 16,5%) mégis ők birtokolják a szavazati jogok 33,4%-át (amelyből előtte 35,31%-ot birtokoltak.)
2006. október 4-én 15,1%-os érdekeltséget tudhatott sajátjának a szintén német MAN AG-ben, amely a Scaniához hasonlóan teherautókat és kamionokat gyárt. Később ezt a részesedést 29,9%-ra növelte. Eredetileg a Volkswagen terve volt, ezen a gépjárműpiacon összeolvassza a MAN-t, a Scaniát, és a Volkswagen haszongépjárműveit (melyek főképpen Brazíliában teljesítenek szolgálatot). Így – ha ez megtörténik – az előrejelzések szerint legalább 25,1%-os piaci részesedést szerezhetnek a teherautó- és kamionpiacon. 2017-ben 16,6%-os részesedést vásárolt az amerikai Navistar nehéz-tehergépjármű gyártó vállalatban.[9]
A Volkswagen konszern tulajdonosai 2013. december 31-i állapot szerint:
10,6% Qatar Holding LLC, Doha
12,7% Alsó-Szászország állami tulajdona
↑ a b c https://www.volkswagenag.com/en/InvestorRelations/shares/shareholder-structure.html
↑ a b Full Speed Ahead To The Future. 2021 Annual Report (angol nyelven). Volkswagen
↑ a b Volkswagen Aktiensgesselschaft – Der Konzern (német nyelven). © Volkswagen AG. [2015. augusztus 12-i dátummal az eredetiből archiválva]. (Hozzáférés: 2012. december 2.)
↑ Matthias Mueller named Volkswagen chief executive. BBC, 2015. szeptember 25.
↑ Extensive revision of Volkswagen Group management structure decided - volkswagen-media-services.com (brit angol nyelven). www.volkswagen-media-services.com . [2018. április 13-i dátummal az eredetiből archiválva]. (Hozzáférés: 2018. április 12.)
↑ BBC – Suzuki buys back Volkswagen's stake for $3.8bn (angol nyelven). © 2016 BBC, 2015. szeptember 17. (Hozzáférés: 2016. november 7.)
↑ volkswagenag.com – Die Modellpalette des Volkswagen Konzerns (német nyelven). Volkswagen Aktiengesellschaft, 2015. december 31. [2016. szeptember 27-i dátummal az eredetiből archiválva]. (Hozzáférés: 2016. október 3.)
↑ volkswagen-media-services – Pressemitteilung, Volkswagen Konzern stellt sich für automobile Zukunft noch breiter auf (német nyelven). © Volkswagen AG 2015, 2016. szeptember 28. [2016. október 3-i dátummal az eredetiből archiválva]. (Hozzáférés: 2016. október 3.)
↑ Amerikai kamiongyártóba száll be a Volkswagen (magyar nyelven). tachometer.parameter.sk. (Hozzáférés: 2020. augusztus 4.)
A Volkswagen Magyarország honlapja (magyarul)
Volkswagen-tulajdonosok tapasztalatainak gyűjteménye (magyarul)
Híres autómárkák sorozat: a Volkswagen – Cartevő.hu
Martin József: A Volkswagen-sztori; Kossuth, Bp., 1978
Nagy Gábor Attila: Volkswagen Bogár; közrem. Szigeti Miklós, Mandel György; 2. jav. bőv. kiad.; Opus, Pécs, 2003
Bancsi Péter: Volkswagen; Nagykönyv, Nyíregyháza, 2008 (Híres autómárkák)
Bancsi Péter–Benedek Attila: Német autók. Audi, BMW, Maybach, Mercedes-Benz, Opel, Porsche, Volkswagen; Nagykönyv, Nyíregyháza, 2008
Varga Krisztina: Válságkommunikáció és PR a Volkswagen – Škoda botrányban; szerzői, Bp., 2008 (Fiatal kutatók)
Ez a gazdasági témájú lap egyelőre csonk (erősen hiányos). Segíts te is, hogy igazi szócikk lehessen belőle!
Németország-portál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Volkswagen&oldid=23864783”
A lap szerkesztési előzményeinek megtekintése.
A lap utolsó módosítása: 2021. május 14., 10:09
A lap szövege CC BY-SA 3.0 alatt érhető el, ha nincs külön jelölve.